Αεριογόνες Νεκρωτικές Λοιμώξεις μαλακών μορίων. Νεότερα δεδομένα στην διαγνωστική και θεραπευτική διαχείριση τους.
Creators: name: Γεωργίου, Χρύσανθος Παναγιώτη
Publisher: name: Aristotle University of Thessaloniki
Year: 2024
Subjects: Αεριογόνες Νεκρωτικές Λοιμώξεις των Μαλακών Μορίων
Χειρουργικές λοιμώξεις
Κλωστηριδιακές λοιμώξεις
Necrotizing Soft Tissue Infections
Surgical infections
Clostridic infections

description: Σκοπός της παρούσας διατριβής είναι η μελέτη των Αεριογόνων Νεκρωτικών Λοιμώξεων των Μαλακών Μορίων και η κωδικοποίηση των νεότερων δεδομένων ταχείας διάγνωσης και βέλτιστης διαχείρισης των ασθενών αυτών. Αν και οι λοιμώξεις αυτές αποτελούν μικρό τμήμα των χειρουργικών λοιμώξεων, είναι οι πλέον βαριές νεκρωτικές λοιμώξεις των μαλακών μορίων. Αν και σπάνιες, είναι πολύ πιο δύσκολα αντιμετωπίσιμες γιατί έχουν ταχεία εξέλιξη, διαγνωστική δυσκολία στην αρχική φάση που συχνά οδηγεί σε καταστρεπτικές καθυστερήσεις, πολύπλευρη και συχνά δυσχερή θεραπεία που συνοδεύεται από αυξημένη νοσηρότητα και θνητότητα. Αρχικά έγινε μια ιστορική αναδρομή για τις χειρουργικές λοιμώξεις και την αντιμετώπιση τους. Στη συνέχεια έγινε ανασκόπηση ελληνικής αλλά και ξένης βιβλιογραφίας καθώς και η συνεργασία με την Ε’ Χειρουργική Κλινική του Αριστοτελείου Πανεπιστημίου Θεσσαλονίκης, στο Γ.Ν.Θ. Ιπποκράτειο. Βάση της βιβλιογραφίας, οι λοιμώξεις αυτές διακρίνονται σε κλωστηριδιακές λοιμώξεις με κύριο παθογόνο μικρόβιο το Clostridium perfrigens (80% των περιπτώσεων) και συχνότερη εντόπιση τους υποδόριους ιστούς και το δέρμα και σε μη Κλωστηριδιακές λοιμώξεις με χαρακτηριστικά τις συστηματικές εκδηλώσεις και την βραδύτερη πορεία. Η διάγνωση βασίζεται κυρίως στην κλινική εξέταση, ενώ οι απεικονιστικές εξετάσεις θα βοηθήσουν στην επιβεβαίωση της παρουσίας αέρα στα μαλακά μόρια και στην έκταση της λοίμωξης αλλά δεν θα πρέπει να μας καθυστερήσουν στην αντιμετώπιση της νόσου. Ειδικό χαρακτηριστικό αποτελεί η αναντιστοιχία μεταξύ βλαβών του δέρματος και των υποκείμενων βλαβών. Οι λοιμώξεις αυτές χαρακτηρίζονται από εκτεταμένη ταχέως εξελισσόμενη νέκρωση με συμμετοχή του δέρματος, του υποδορίου ιστού, της περιτονίας και των μυών, από συστηματικές τοξικές εκδηλώσεις και από την παρουσία αέρος εντός των μαλακών μορίων. Δεν υπάρχουν παθογνωμονικά συμπτώματα, ούτε συγκεκριμένη διαγνωστική εξέταση. Η αξιολόγηση του ασθενούς χρησιμοποιώντας το LRINEC μπορεί να βοηθήσει στην διάγνωση. Η χειρουργική θεραπεία παραμένει η καθοριστική θεραπευτική παρέμβαση και περιλαμβάνει επιθετικό χειρουργικό καθαρισμό με πλήρη διερεύνηση του τραύματος για τον καθορισμό της έκτασης της βλάβης και εκτεταμένο καθαρισμό όλων των νεκρωτικών και μολυσμένων ιστών μέχρις ανεύρεσης υγιών ιστών και εάν κριθεί αναγκαίος θα γίνει και πρωτογενής ακρωτηριασμός. Ταχεία βιοψία και καλλιέργεια ιστών και εκκρίσεων και Gram χρώση, διατομή των περιτονιών (Fasciotomy) σε σύνδρομο μυϊκού διαμερίσματος, κολοστομία όταν κριθεί απαραίτητο σε νεκρωτικές λοιμώξεις του περινέου και χειρουργική αποκατάσταση (δερματικά μοσχεύματα, αρτηριακή παράκαμψη, επανορθωτική επέμβαση ακρωτηριασμού) σε συγκεκριμένα στάδια συμπληρώνουν τον επιθετικό χειρουργικό καθαρισμό. Η πιο κρίσιμη προεγχειρητική απόφαση είναι ο χρόνος χειρουργικής αντιμετώπισης γιατί επηρεάζει σημαντικά την νοσηρότητα και την θνητότητα. Η άμεση εμπειρική θεραπεία με αντιβιοτικά ευρέως φάσματος, που εν συνεχεία μπορεί να γίνει στοχευμένη με βάση τα αποτελέσματα των καλλιεργειών συνεπικουρεί την χειρουργική αντιμετώπιση. Ο χειρουργός θα πρέπει να έχει ψηλό δείκτη υποψίας και να αξιοποιήσει με ταχύτητα όλα τα διαγνωστικά μέσα που έχει στην διάθεση του χωρίς να χάσει πολύτιμο χρόνο, σημείο καθοριστικό για την αντιμετώπιση των ΝΦΜΜ.
description: The aim of the present thesis was the study of Necrotizing Soft Tissue Infections, and to codify the latest diagnosis data and optimal management of these patients. Even though these infections are a small part of surgical infections, they are the most severe necrotic soft tissue infections. Although rare, they are much more difficult to treat because they have fast progression, diagnostic difficulty in the initial phase that often leads to catastrophic delays, multifactorial and often difficult treatment accompanied by increased morbidity and mortality. At first, there is a reference to the historical background of the surgical infections and their treatment. Then, there is a review of Greek and foreign bibliography, as well as the patients of the E ́ Surgical Clinic of the Aristotle University of Thessaloniki, at the General Hospital of Ippokrateio. Based on the bibliography, these infections are divided into clostridic infections with Clostridium perfrigens as the main pathogenic microbe (80% of cases) and more frequent localization of subcutaneous tissues and skin and non-clostridic infections with characteristic systemic manifestations and slower course. The diagnosis is based mainly on clinical examination, while imaging tests will help confirm the presence of air in the soft tissues and the extent of the infection, but should not delay the diagnosis and management of NSTI. A special characteristic is the mismatch between skin lesions and underlying lesions. These infections are characterized by extensive rapidly progressive necrosis involving the skin, subcutaneous tissue, fascia and muscles, systemic toxic manifestations and the presence of air within the soft tissues. There are no pathognomonic symptoms, nor a specific diagnostic test. Assessing the patient using LRINEC can help the diagnosis. Surgical treatment is the decisive therapeutic intervention and includes aggressive surgical debridement with full investigation of the wound to determine the extent of the damage and extensive debriment of all necrotic and infected tissues until healthy tissues are found and if necessary, will be done and if necessary, primary amputation will also be performed. Rapid biopsy and culture of tissues and secretions and Gram pigmentation, fascia dissection in muscle compartment syndrome, colostomy, when necessary, in necrotic infections of the perineum and surgical repair (skin grafts, arterial bypass, reconstructive amputation surgery) at specific stages complete the aggressive debridement. The most critical preoperative decision is the timing of surgical treatment because it significantly affects morbidity and mortality. Immediate empirical treatment with broad-spectrum antibiotics, which can then be targeted based on the results of the cultures, assists surgical management. The surgeon should have a high index of suspicion and quickly use all the diagnostic means at his disposal without wasting valuable time, a crucial point for the treatment of NSTI.